Хамэ къэрал щыпсоу ди шыпхъухэм,ди къуэшхэм я усэхэр.
(Шурдын Къундет; Австрием, Инсбрук къалэ)

«Мы зы щ1ымахуэр игъэк1ыж.»

«Адэжь щ1ыналъэм дыгъэк1уэж»,-
Къызже1э си щхьэгъусэм,-
«Слъэмык1ыу сэри сегъэк1уэщ1
Гугъуехьу телъым уи псэм»

Си щ1алэ закъуэм согупсыс,-
Сигу щыщ1эм сщ1ынт пэ1эщ1э
Семыжьэ,жыс1эу сыхьэзырщ.
Аргуэру зызо1эжьэ.

Адэжь щ1ыналъэр сигу къэк1ащ,
Ди къуэшхэм сахуозэшыр,
Я сабиигъуэ 1эщ1эк1ам
Зэрыхуэзэшым ещхьу.

Арщхьэк1э зым къызиткъым гъуэгу,
Си гугъэр екъутэжыр:
Мы щ1ып1эр сэ схуэмыхъуми Хэку,-
Ар лъапсэщ си къуэм дежк1э….

«Мы зы щ1ымахуэр игъэк1ыж»,-
Жызо1э си щхьэгъусэм.
Уи сабиигъуэ п1эщ1эк1ам
Хэт зылъэгъуар къигъазэу.